Z/K/M/: JEZIK KOPAČKE
2024-10-08 20:00 - 22:45 (Europe/Zagreb) | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Redatalj: Borut Šeparović
Autori teksta: Ivan Ergić i Filip Grujić

ELIS KONDELÍKOVÁ Hell is empty u Galeriji Flora
2024-10-09 18:00 - 2024-10-15 21:00 | HDLUDU, Šetalište kralja Zvonimira 32, Dubrovnik
Češka umjetnica, Elis Kondelíková, rezidencijalni boravak u galeriji Flora zaključuje izložbom koja je svojevrsno preplitanje globalne teme sveprisutnijeg ratnog sukoba koji se nezaustavljivo širi, arheologije ratnih trauma općenito, te vizualnih bljeskova, asocijativnih fotografija i video radova, koji su nastali za vrijeme njenih svakodnevnih dubrovačkih ophoda gradom.
Hell is empty, naslov je koji umjetnica preuzima od Netflixove mračne horor serije, zapravo citata iz Shakespeareove drame Oluja: Hell is empty and all the devils are here.
Pakao je prazan, ali ta praznina se prelila i na ovostrano.
Elis na svojim fotografijama bilježi tu prazninu. Fotografira napuštene prostore, detalje… asocijacije na gubitak doma. Fotografira zaboravljene lutke bez ekstremiteta promišljajući tijelo i tjelesnost. Zaokupljena je i šablonama, ponavljajućim motivima, istim uzorcima koji se iščitavaju na različitim objektima, kao što se, uostalom, obrazac rata preslikava u prostoru i vremenu ne mijenjajući se u svojoj strahoti. Ako nam je bliži, pogađa nas direktno, a ako je udaljen, postaje zanemariva vijest. Međutim, u vremenu smo intenziviranih ratnih sukoba koji prijete da postanu globalni i ništa više nije sigurno.
Prema fotografijama Elis se odnosi kao prema vizualiziranim riječima. Slaže ih u povezane grupe tvoreći različite kontekste. Te rečenično-slikovne nizove učvršćuje pjesmama koje je sama pretipkala na pisaćoj mašini. Ponegdje se, sasvim slučajno, crvena vrpca za pisaću mašinu presložila preko standardne crne i dobio se dojam krvarećih slova. A poezija koju nam Kondeliková prenosi je poezija poljske pjesnikinje Anne Świrszczyńske, poznate i kao Anna Swir, koja je i sama prošla ratnu traumu, citirajući zbirku Building the Barricade. Poeziju Swirove isprepleće s poezijom Semezdina Mehmedinovića iz zbirke Sarajevo blues, napisane i objavljene tijekom opsade Sarajeva.
Ono što vidimo zrcali spokoj i nemir istovremeno. Fragmente možemo iščitavati kako god želimo, interpretacija je slobodna. Upravo iz tog razloga u prostoru će se naći i ogledalo, a odraz nas samih u navedenom kontekstu označava nas, ne samo kao promatrače, već i kao agente nadolazeće promjene.
Helena Puhara

Czech photographer Elis Kondelíková concludes her stay as an artist-in-residence at the Flora Gallery with an exhibition that entwines the global theme of an increasingly present war conflict with visual flashes, associative photographs, and video works created during her daily walks through Dubrovnik.
The title Hell is empty, taken from the Netflix horror series, is actually a quote from Shakespeare’s play The Tempest: Hell is empty and all the devils are here. Hell may be empty, but that emptiness has spilled over into this world, too.
In her work, Elis captures this emptiness. She photographs abandoned spaces and details… things that remind of losing home. She photographs forgotten dolls with missing arms and legs, thus contemplating the body and corporeality. She is also interested in repetitive motifs and patterns that keep emerging on various objects, much like the pattern of war keeps reflecting in space and time, unchanged in its horror. If war is somewhere close to us, it affects us directly; if it’s far away, it becomes just a minor piece of news. However, we have found ourselves in the times of intensified conflicts that threaten to become global, and nothing is certain anymore.
Elis approaches her photographs as if they were visualized words. She arranged them into connected groups forming different contexts. She reinforces these sequences of pictures and sentences with poems she has typed herself on a typewriter. In some places, entirely by chance, the red typewriter ribbon overlapped with the standard black one, creating the impression of bleeding letters. The poetry Kondeliková shares with us is from the Polish poet Anna Świrszczyńska, also known as Anna Swir, who herself experienced war trauma, quoting from her collection Building the Barricade. She combines Swir’s poetry with that of Semezdin Mehmedinović from his collection Sarajevo Blues, written and published during the siege of Sarajevo.
What we see reflects both peace and turmoil simultaneously. We can make of these fragments whatever we wish: their interpretation is free. For this reason, a mirror will be put in the exhibition space, and our reflection in them marks us not only as observers but also as agents of the coming change.
Helena Puhara
Elis Kondelíková ( born 27. 6. 2001.) is a photographer and visual artist, based and studying in Ústí nad Labem, Czech Republic. In her work, most often through photography, she reflects on themes such as Home, Identity, and the Crisis of the Individual and Society. She works with physical space as her mirror, using digital photography (and sometimes video) to search for still lifes and moments as metaphors for her inner world or the theme she is currently processing. She often reflects the mood of texts or poems, as seen in her latest two books, Home is Where and Plíšková Sobě. The photographs serve as visual poems, connected into a whole by visual and other cues, creating a dynamic and rhythmic continuity between them.
Contact: eliska.kondelikova@seznam.cz
@tadyelis

GSK Kerempuh: UBOJSTVO U ORIENT EXPRESSU
2024-10-09 20:00 - 21:35, 2024-10-10 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović

Popusti na grupne posjete (10 i više osoba)
Prodaja na tel. 01/4833 645, 01/4833 646

Z/K/M/: JEZIK KOPAČKE
2024-10-09 20:00 - 22:45 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Redatelj: Borut Šeparović
Autori teksta: Ivan Ergić i Filip Grujić

Masters of Building Fair
2024-10-10 10:00 - 2024-10-12 14:00 | Stara tvornica duhana Rovinj, Obala Vladimira Nazora 1, Rovinj, Istria, 52210, Croatia (Local Name: Hrvatska)
MBF is the meeting place for all those who are in any way connected with the investment & supply chain, as well as those who influence their business operations.
MBF serves as a platform for high-profile strategic networking with national and international participants, and it provides insights into trends in the idyllic setting of the coastal location of Rovinj.

https://www.entrio.hr/event/masters-of-building-fair-17272

BIG Design Ljubljana
2024-10-10 12:00 - 2024-10-12 12:00 | Design Zone in Centre of Ljubljana, Ljubljana, 1000, Slovenia
BIG Design Ljubljana is a dynamic design festival showcasing events, exhibitions, lectures, debates, and awards that highlight the best in design excellence. Its mission is to elevate the role of design in society and to spotlight its creative potential. BIG Design Exhibition is a curated event in the heart of Ljubljana, serving as a creative pool for exchanging new design narratives with an audience hungry for good design, innovations, and experiences.
For years, we have been striving to promote the most prominent achievements in as public spaces as possible, where they are accessible to the largest number of people. Last autumn, we “occupied” the area in front of City Hall and Stritarjeva Street, and this year we will expand to Tromostovje, Prešeren Square, and Mestni Square. The highlights of the event include the BIG Design Show exhibition with the Eat & Drink Design Performance, presentations and award ceremonies, the Progress Powered by Design conference, and current design discussions.

Održiva Ura: ESG u Fokusu – Powered by Erste
2024-10-10 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
S ponosom najavljujemo drugo predavanje u ciklusu ESG u Fokusu, koje organiziramo u suradnji s Erste bankom. Ovaj događaj bavit će se jednom od najvažnijih tema za održivo poslovanje danas – Izvješćima o održivosti. Kroz panel diskusiju s vodećim stručnjacima iz različitih sektora, obrađivat ćemo ključne izazove i prilike vezane uz regulatorni okvir, tehničke uvjete, standarde taksonomije i nove propise koji oblikuju budućnost poslovanja.
Predavači:

Anica Petričević, Voditeljica sektora za strategiju i upravljanje projektima, Erste&Steiermärkische Bank d.d.
Nikolina Markota Vukić – Founder & President, IDOP
Ivana Šajn – Projektant voditelj, 3LHD
Monika Kordić – Founder & CEO, CORDION Consultancy
Ivana Krajinović – Partner, EY

Moderator:

Vlasta Zanki, Predsjednica Hrvatskog savjeta za zelenu gradnju

Kroz razgovore o ESG kriterijima (Environmental, Social, Governance) istražit ćemo kako tvrtke mogu kroz transparentna izvješća i odgovorno upravljanje resursima postati lideri u održivosti. Također, panelisti će podijeliti praktične savjete o implementaciji i praćenju ESG ciljeva koji donose dugoročnu vrijednost.
Pridružite nam se na ovoj izuzetno važnoj panel diskusiji kako biste saznali kako pravilno izvještavati o ESG kriterijima i osigurati dugoročni uspjeh svog poslovanja.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

Studio EXIT: MASKE – rasprodano!
2024-10-10 19:00 - 20:10 | Studio EXIT, Gundulićeva 37/1, Zagreb, 10000
Autorski tim:

Autor, redatelj i izvođač: Dražen Šivak
Dramaturgija: Patrik Gregurec, Karla Leko
Produkcija: Kazalište Grupa u koprodukciji s Dubrovačkim ljetnim igrama i u suradnji sa Scenom Ribnjak i Teatrom EXIT

O predstavi:
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.
Predstavi je 2024. godine na 34. Festivalu hrvatske drame Marulićevi dani dodijeljena Nagrada publike za najbolju predstavu (prosječna ocjena: 4,89), a Karla Leko i Patrik Gregurec dobili su Marula za dramaturgiju predstave.

Dorotea Dolinšek, izložba "Disanje izvan granica"
2024-10-10 19:00 - 2024-10-21 20:00 | KONTEJNER, Odranska 1/1, Zagreb, 10000, Croatia (Local Name: Hrvatska)
KONTEJNER | biro suvremene umjetničke prakse
Odranska 1/1, 10 000 Zagreb

Dorotea Dolinšek – Disanje izvan granica
Otvorenje izložbe: 10. listopada 2024. u 19 sati u KONTEJNER-u

Projekt Ex.A.R.U. (Exo Auxiliary Respiratory Unit / Egzo pomoćna respiratorna jedinica) uključuje staklenik s monokulturom (s biljkama širokog lista poput aglaoneme i alokazije) oko kojeg se odvija iskustvena situacija kontroliranog disanja, nužnog za održavanje ljudskih funkcija u ekstremnim uvjetima gdje je zrak odsutan, oskudan ili neprikladan za udisanje. U svemiru, koji je u središtu autoričina umjetničkog interesa, ova spekulativna situacija pojavljuje se kao imaginarni krajolik koji potiče promišljanje o preživljavanju ljudi, koji su fiziološki određeni atmosferskim supstratom svog matičnog planeta. U ovoj imaginarnoj dramaturgiji, staklenik je zamišljen kao jedna od mnogih jedinica ispunjenih vegetacijom optimiziranom za maksimalnu proizvodnju kisika, opremljenih senzorima i sustavima za navodnjavanje koji iz ljudskog urina ekstrahiraju vodu i hranjive tvari za prehranu biljaka te djeluju kao sustavi za održavanje života u okruženju bez zraka. U Ex.A.R.U.-u, disanje zraka, koje se na Zemlji uzima zdravo za gotovo, kroz iskustvo trenutnog gušenja postaje krajnja granica gdje posjetitelji mogu staviti masku za disanje povezanu s kupolom te na taj način doživjeti i internalizirati elementarnu nužnost, kao i prolaznost, tankog sloja zraka koji obavija sav život na Zemlji.

Dorotea Dolinšek (SI) je umjetnica koja živi i radi u Ljubljani. Preddiplomski studij slikarstva završila je na Akademiji likovnih umjetnosti u Veneciji (IT), a trenutno pohađa diplomski studij na Akademiji za likovnu umjetnost i dizajn u Ljubljani, Slovenija, na Odsjeku za video i novomedijsku umjetnost. Od 2021.godine surađuje s Institutom Kersnikova (Galerija Kapelica). Rad Dorotee Dolinšek istražuje teme ekologije i tehnologije, s posebnim naglaskom na ekstremna okruženja—posebice svemir, koji stavlja u kontrast s dubokom ekološkom krizom na Zemlji. Izlagala je u zemlji i inozemstvu, uključujući u Galeriji Kapelica, na festivalu Ars Electronica, u Muzeju suvremene umjetnosti u Zagrebu, Galeriji Simulaker, X Centru i dr.

Radno vrijeme izložbe:
pon–pet 16–20 h
sub 11 – 15 h
Informacije o cijenama ulaznica: kontejner.org

Galerija ULUPUH, Ilica 13, Zagreb
2024-10-11 19:00 - 21:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Sabina Kolonić: Život-Proces-Umjetnost
Autorica koncepta i kustosica izložbe: Elizabeta Wagner
“Galerija ULUPUH izložbom “Umjetnost (kao) proces (kao) život” predstavlja umjetničko djelovanje Sabine Kolonić s naročitim naglaskom na dizajn umjetničkog nakita nakon primitka u Hrvatsku udrugu likovnih umjetnika primijenjene umjetnosti. Konceptom je izložba ponešto drugačija od uobičajenih. Pored klasične prezentacije, umjetnica će u formi nalik performansu posjetiteljima dočarati proces nastanka umjetničkog djela, od ideje, skice, makete, pa sve do realizacije u plemenitoj kovini.
Posjetitelji će moći razgledati izložbu do 24. listopada u Galeriji ULUPUH, Ilica 13/1.kat, Zagreb, radnim danom od 10 do 20 sati, subota 12.10. od 10 do 15 sati te subota 19.10. od 10 do 13 sati i 17 do 22 sata Nedjeljom i praznikom Galerija je zatvorena.

Z/K/M/: ANĐEO OD LEDA
2024-10-11 19:00 - 21:40, 2024-10-12 19:00 - 21:40 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Pročišćavajuća moć dobrih namjera
Autorski projekt Árpáda Schillinga

Marianna Nardini - FROM DUSK 'TILL DAWN
2024-10-11 19:00 - 2024-10-18 20:00 | Dom mladih Split, Ulica Slobode 28, Split, -, 21000, Croatia (Local Name: Hrvatska)
NMG@PLATFORMAT

11 – 18 / 09 / 2024

MARIANNA NARDINI

FROM DUST ‘TILL DAWN

– – – – – – – – – – – – – – – – – – – – – – – – – – – – – – –
OTVORENJE: Petak, 11. listopada 2024. u 19:00
– – – – – – – – – – – – – – – – – – – – – – – – – – – – – – –

Izložba je otvorena za posjetitelje od ponedjeljka do petka uz prethodnu najavu na home@mavena.hr
MKC SPLIT
Lokacija: Zapadno stubište kod tehničkog ulazaDom mladih Split,Ulica Slobode 28

— Program se provodi u sklopu 12. Platformata, festivala nezavisne kulture koji se održava od 8. do 12. listopada u Domu mladih.

– – – – – – – – – – – – – – – – – – – – – – – – – – – – – – –

IMPRESSUM

KUSTOSICA / CURATORJelena Šimundić Bendić

KUSTOSI PROGRAMA NMG / NMG CURATORIAL TEAMNatasha Kadin,Vedran Perkov,Jelena Šimundić Bendić

PRIJEVOD / TRANSLATIONJelena Šimundić Bendić

DOKUMENTACIJA / DOCUMENTATIONVanessa Barač

POSTAV / SETUPJelena Šimundić BendićMarianna Nardini

TEHNIČKI POSTAV / TECHNICAL SETUPMarin Renić

DONATORI / DONORSMinistarstvo kulture i medija RH, Grad Split

MAVENU PODRŽAVA / MAVENA IS SUPPORTED BYZaklada Kultura nova

ZAHVALE / SPECIAL MENTIONKUM, MKC, PDM

DIZAJN / DESIGNNikola Križanac

– – – – – – – – – – – – – – – – – – – – – – – – – – – – – – –

BIOGRAFIJA
Marianna Nardini (1994, Italija) interdisciplinarna je umjetnica koja se aktivno bavi performansom, videom i zvučnim instalacijama. Diplomirala je na Akademiji likovnih umjetnosti u Zagrebu. U svom radu prakticira istraživački, interdisciplinarni, novomedijski pristup ontološkim, metafizičkim i drugim rubnim i grotesknim temama. Izlagala je na više grupnih i samostalnih izložbi od kojih se ističu Edipova koža, Galerija Matice Hrvatske, Zagreb, 2021.; Spasmus Humanus, Garaža Kamba, Zagreb, 2021.; Ukiseljene bajke – unutar kapka, ispod sna s Mirjanom Vodopija, LEXART Zagreb, 2022.; Don’t kill the grasshopper, Apoteka, Vodnjan, 2022. Tijekom 2022. bila je rezidentica na eksperimentalno-rezidencijalnom programu Dnevna soba koji organizira kustoski kolektiv KUĆĆA.

GK Žar ptica: Ja sam Akiko
2024-10-12 11:00 - 12:05 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
Predstava Ja sam Akiko – nastala prema istoimenoj knjizi Stefana Tićmija, po svom izlasku je u jednakoj mjeri osvojila kako dječju i odraslu publiku, tako i struku.
Akiko je neobična djevojčica čija koža miriše na stari papir, ima pjegice, kao prijevozno sredstvo služi joj njezino srce na četiri kotača, voli leksikone i oca, ne voli granice, podjele i gospođu Lindu, razgovara s ručnicima i stablima, zna slova, ali ne i brojeve. Akiko je, kao i mnoga djeca današnjice, često usamljena, zbog čega razvija bogat doživljajni svijet, nastao maštovitim promatranjem svakodnevice kroz prizmu poetskog izričaja, te “stvara” bliskog prijatelja Marcela, koji se, na kraju, snagom ljubavi opredmećuje.
Ja sam Akiko ne preže od motiva kao što su tjeskoba i usamljenost, kao ni onih vedrijih poput radoznalosti, individualnosti, zajedništva i ljubavi. Akiko oblikuje svoj svijet birajući i odbacujući riječi koje ga određuju, čime se naglašava čudotvorna moć jezika.
Ja sam Akiko slojevita je predstava koja, tematizirajući ljubav, svojom zaigranošću, raspjevanošću i filigranskom igrom donosi dašak čarolije svim generacijama.
Autor: Stefan Tićmi
Režija: Slađana Kilibarda
Igraju: Marko Hergešić, Matej Đurđević, Vini Jurčić, Dora Dimić Rakar, Damian Humski

Studio EXIT: SJAJNE STVARI
2024-10-12 19:00 - 20:05 | Studio EXIT, Gundulićeva 37/1, Zagreb, 10000
Autorski tim:

Tekst: Duncan Macmillan u koautorstvu s Jonnyem Donahoeom
Režija: Matko Raguž
Igra: Filip Križan
Glazba: Matija Antolić

O predstavi:

„Imaš 7 godina. Mama je u bolnici. Otac kaže da je ona učinila nešto glupo. Majka ne može naći razlog za sreću. Ti počinješ zapisivati sve što ti padne na pamet, a što bi bilo vrijedno življenja. I tu listu ostavljaš na njenom jastuku. Znaš da je čitala, jer je korigirala pogrešno napisane riječi.“
Radi se o toploj i dirljivoj ispovijesti čovjeka koji igra sebe od sedmogodišnjeg dječaka pa do odrasle dobi te njegovoj želji da pomogne majci koja pati od depresije. Može li joj tisuću razloga za sreću pomoći da se iz nje izvuče?
Duncan Macmillan nagrađivani je britanski dramatičar i scenarist. Neke od njegovih najpoznatijih drama su Lungs (postavljena i u Teatru EXIT 2016. godine), People, Places and things i Every brillliant thing.

Teatar EXIT: KONSTELACIJE
2024-10-12 20:00 - 21:10 | Teatar EXIT (Ilica 208)
Autorski tim:
Tekst: Nick Payne
Režija: Aida Bukvić
Igraju: Olga Pakalović i Vladimir Posavec-Tušek
Koprodukcija: Teatar EXIT, Osječko ljeto kulture 2018., Gradske galerije Osijek

O predstavi:

Konstelacije su priča o običnom životu, o svakom životu, životu koji počinje s naizgled beskonačnim mogućnostima, ali…
Ova očaravajuća i romantična drama počinje s bezazlenim susretom muškarca i žene.
Kako se dva lika upoznaju, u slijedu scena, autor konstantno pokazuje različite načine na koji bi njihovi susreti mogli “završiti”.
Na duhovit, ali vrlo intelektualan način istražuje granice slobodne volje, ali i veliku ulogu koju slučajnost igra u našim životima.
Postoji li uopće izbor ili je sve samo stvar sudbine?
Predstavi je 2019. godine na Festivalu glumca dodijeljena Nagrada Vanja Drach za najbolju predstavu u cjelini, a Olga Pakalović dobila je Nagradu Fabijan Šovagović za najbolje glumačko ostvarenje. Iste godine Olga Pakalović dobila je Nagradu Hrvatskog glumišta za ulogu Olge u predstavi Konstelacije.

GSK Kerempuh: SMRT NA DOPUSTU
2024-10-12 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Ena Subotić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić

Popusti na grupne posjete (10 i više osoba)
Prodaja na tel. 01/4833 645, 01/4833 646

Z/K/M/: ANĐEO OD LEDA (s titlovima na eng. j.)
2024-10-13 19:00 - 21:40 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Pročišćavajuća moć dobrih namjera
Autorski projekt Árpáda Schillinga
Redatelj: Árpád Schilling

GSK Kerempuh: SUBOTA, NEDJELJA I PONEDJELJAK
2024-10-13 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
A
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar

Popusti na grupne posjete (10 i više osoba)
Prodaja na tel. 01/4833 645, 01/4833 646

Večeri u Orisu: Križo Katinić "Oprostiti ali ne zaboraviti - Fenomenologija opraštanja"
2024-10-14 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Pridružite nam se u ponedjeljak, 14. listopada 2024. u 18 sati u Oris Kući arhitekture (Kralja Držislava 3, Zagreb) u Oris Kući arhitekture (Kralja Držislava 3) na predavanju Večeri u Orisu: Oprostiti ali ne zaboraviti – Fenomenologija opraštanja.
Zašto naslov: Fenomenologija opraštanja? Znači pregled pojava koje zahvaćaju različite aspekte opraštanja. Dakle, prije nego se upustimo u širinu tog pojma, pokušajmo si predstaviti neku vrstu unutarnjeg doživljaja, kojem bismo se mogli vratiti kao zajedničkom temelju, ali i uputiti se prema mogućim zaključcima, boljem i jasnijem razumijevanju opraštanja, nakon razmatranja pojedinih grana tog širokog stabla kroz slijedeće aspekte, odnosno teme: Praštanje najbližima, Bezuvjetno opraštanje, Nedovršeno opraštanje, Tko je „dobar čovjek?“, „Tko je u pravu, a tko u krivu?“, Učenje praštanja, Pomirenje i praštanje, Jednostrano praštanje, Pomilovanje, Samooprost.
Križo Katinić, prof. dr. sc. i dr. med. doktorirao je na temu egzistencijalne filozofije. Polja rada i interesa su egzistencijalna filozofija i psihoterapija, logoterapija, depresivni i anksiozni poremećaji, fenomenologija suvremenog života, sudbina pojedinca u zajednici i komunikacija (utjecaj globalizacije i medija na suvremeni život). Uz profesionalni i nastavni rad, javne nastupe, predavanja, tribine, intervjue, objavio je sljedeće knjige: Mir u kliještima rata (1992), Umrijeti za život, živjeti za smrt (2005), Čarolija mora (2010), Sve minute su bitne (2020), Rasuti fragmenti postojanja (2024).
Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina.
Ulaz na predavanje je slobodan.

Poezija je za sve: Suzana Matić, "Ni na asfaltu, ni na zemlji"
2024-10-14 19:00 - 20:00
U ponedjeljak 14. listopada 2024. posjeti tribinu Poezija je za sve, promociju nove zbirke pjesama spisateljice i arhitektice Suzane Matić Ni na asfaltu, ni na zemlji koja će se održati u Knjižari Fraktura (Ulica kneza Mislava 17, Zagreb) u 19 sati.
Uz autoricu, o knjizi će govoriti glumica i pjesnikinja Jelena Miholjević, a razgovor će moderirati spisateljica i urednica Monika Herceg.
O knjizi:
‘Svakodnevica, ustrajavanje u nježnosti, ljekovitost dubokih odnosa i samorefleksija suštinski su pogon ove životne poezije. Ali nikad se nisam prestala braniti / Potpunom razoružanošću, piše pjesnikinja i odvodi nas u intiman svijet istinski proživljenih emocija, razornih tuga i esktatičnih sreća. Sa Suzanom Matić krećemo u potragu za identitetom žene kojoj su djeca gotovo odrasla, koja se nosi s neizbježnim gubitkom roditelja, žene koja sluša svoju žudnju i neumorno traži onog Drugog. Pred nama je punokrvna lirska junakinja, gotovo mitska, koja ne prihvaća društvene norme, vjeruje svom instinktu i ne pristaje na nametnute uloge.
Stihovi iznimne zbirke pjesama Ni na asfaltu, ni na zemlji stihovi su i naših zaljubljivanja, brodoloma, gubitaka, ljubavi prema obitelji. Knjiga je to koja se dugo čuva nadohvat ruke i često otvara, kako bismo se sjetili tog neporecivog žara života, te nužnosti da živimo osjećajući i suosjećajući – bacajući se na glavu i na srce. Nemojte ništa propuštati, bez obzira na opasnost od razočaranja ili povrede, svakim nam stihom govori Suzana Matić, pozivajući nas da ne držimo srca ni na asfaltu, ni na zemlji, već što je bliže moguće jedni drugima.’
Pridruži se!

11 x one renovation as the first choice
2024-10-14 19:00 - 22:00 | galerija DESSA, Židovska steza 4, Ljubljana, 1000, Slovenia
We kindly invite you to the opening of the exhibition 11 x one renovation as the first choice, which will take place on Monday, 14 October 2024, at 7 p.m. in the DESSA gallery. The exhibition will be on display until December 12, 2024.

Renovacija, adaptacija, dozidava, prizidek, prezidava, obnova, rekonstrukcija, prizidava … – vse to so izrazi, ki se uporabljajo v zvezi s prenovo. To mnoštvo različnih besed z njihovimi specifičnimi pomeni govori o številnosti možnosti, ki jih odpira prenavljanje. Prenova ni nekaj enoznačnega, vsaka je unikatna in zahteva sorazmerno več angažmaja arhitektov in naročnikov. Čeprav se v zadnjem času arhitekti in naročniki vse bolj odločajo za prenove, bi se morali zanje odločati še pogosteje. Spodbujanje prenavljanja bi moralo biti tudi del državne stanovanjske politike, saj gre za vzdržnejši način reševanja stanovanjskega vprašanja z izrabo obstoječega stavbnega fonda. Študija 11 primerov izvedenih projektov izpostavi dobre prakse, ki so že uveljavljene pri prenavljanju enostanovanjskih stavb.
V izbor letošnje DESSA razstave 11 x ena smo uvrstili enajst enostanovanjskih hiš, prenovljenih v letih 2014–2024. Prenovo stavb pokažejo kot privlačen in smiseln način reševanja stanovanjskega problema. Vsak od predstavljenih arhitekturnih primerov vsebuje elemente, ideje ali prostore, ki so avtorjem še posebej pri srcu. Najrelevantnejši pa so odzivi uporabnikov, ki govorijo o tem, kako stare hiše živijo svoje drugo ali tretje življenje.
Naj prenova postane prva izbira!

Saša Šimpraga, Mikrourbanizmi
2024-10-14 20:00 - 21:30 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
Izložba i promocija knjige Mikrourbanizmi autora Saše Šimprage održat će se u galeriji Modulor Centra za kulturu Trešnjevka (Park Stara Trešnjevka 1), u ponedjeljak, 14. listopada 2024. s početkom u 20 sati.Izložba je otvorena do 24. listopada 2024.Na otvorenju i promociji govoriti će povjesničarka umjetnosti izv. prof. dr. sc. Rosana Ratkovčić, fotograf Ivan Buvinić, dizajner Niko Mihaljević, voditeljica galerije Modulor Saša Martinović Kunović i autor knjige i izložbe Saša Šimpraga.Projekt je svojevrsni hommage detalju u gradu, ali i doprinos poznavanju Zagreba kroz karakteristične mikrourbanističke realizacije i elemente javnog prostora grada koji ukazuju naznačaj, dosege, specifičnosti i mogućnosti maloga mjerila.Izložba i publikacija Mikrourbanizmi kroz odabrane realizacije i prostorne geste u javnomprostoru Zagreba pažnju skreće na uspješne i manje uobičajene ili jedinstvene gradske situacije. U formi kratkog info-teksta praćenog autorskim fotografijama, mini knjiga i izložba donose i nove interpretacije (mikro)urbanističkog razvoja grada, npr. o odnosu arhitekture i krajobraznog rješenja parka na Trgu Petra Krešimira IV.Autor knjige i izložbe je Saša Šimpraga. Autor fotografija je Ivan Buvinić, a dizajner Niko Mihaljević. Predgovor publikaciji napisala je Rosana Ratkovčić.Publikacija će se na otvorenju izložbe i promociji dijeliti besplatno (80 primjeraka).Projekt je djelomično ostvaren uz potporu Grada Zagreba / Gradskog ureda za kulturu i civilno društvo i Ministarstva kulture i medija Republike Hrvatske.

Izložba „Marko Antun de Dominis – pogled u novo doba“
2024-10-15 08:00 - 2024-10-29 21:00 | Nacionalna i sveučilišna knjižnica u Zagrebu, Ulica Hrvatske bratske zajednice 4, Zagreb, 10000, Croatia (Local Name: Hrvatska)
Upoznajte se sa životom i radom hrvatskoga teologa te jednoga od najvećih filozofa i znanstvenika svojega vremena koji je uživao ugled u najelitnijim krugovima onodobne Europe i čije nasljeđe prelazi granice naše nacionalne baštine.
U povodu 130. obljetnice obilježavanja osnutka Zbirke rukopisa i starih knjiga NSK te 400. obljetnice smrti svestranoga učenjaka Marka Antuna de Dominisa, od 15. do 29. listopada 2024. godine Knjižnica u suradnji s Hrvatskom akademijom znanosti i umjetnosti, Papinskim zavodom sv. Jeronima u Rimu i projektom Upoznajmo hrvatsku znanstvenu baštinu organizira izložbu Marko Antun de Dominis – pogled u novo doba.
Među znamenitim hrvatskim humanistima Marko Antun de Dominis (Rab, 1560. — Rim, 8. 9. 1624.) ističe se ne samo raznolikim opusom već i specifičnim životnim putem tijekom kojega je dosegnuo visoke službe u diplomatskoj, političkoj i crkvenoj hijerarhiji. Bio je pripadnikom europske intelektualne elite svojega doba, a izložba donosi uvid u njegov bogat i zanimljiv životni put.
Autorica je izložbe viša znanstvena suradnica u Odsjeku za povijest prirodnih i matematičkih znanosti Hrvatske akademije znanosti i umjetnosti dr. sc. Marijana Borić.

Z/K/M/: EUFORIJA
2024-10-15 20:00 - 21:45, 2024-10-16 20:00 - 21:45 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autorski projekt Ksenije Zec

Glowing Globe: Artificial Intelligence, Aesthetics, Ethics in Art / izložba
2024-10-16 19:00 - 2024-10-25 20:00 | Galerija Kortil, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Međunarodna manifestacija i izložba Glowing Globe, posvećena novomedijskoj umjetnosti i kulturi, održat će se i ove godine u Rijeci, od 16. do 25. listopada u Galeriji Kortil i prostorima Sveučilišta u Rijeci. Otvorenje izložbe u Kortilu zakazano je za srijedu 16. listopada u 19 sati.
Glowing Globe, koji se kontinuirano održava od 2019. godine, okuplja međunarodne umjetnike, znanstvenike i teoretičare kako bi predstavili najnovije trendove, ali i pionirske pothvate u medijskoj umjetnosti i teoriji, od početaka digitalne umjetnosti i kompjuterskih grafika do radova nastalih uz pomoć umjetne inteligencije te virtualnu i proširenu stvarnost, kao i metode uporabe 3D tehnologije te NFT-a.
Prema izboru kustosica i organizatorica Ingeborg Fülepp i Ivane Lučić izlažu Laurent Mignonneau (FR/A) & Christa Sommerer (A), Antonio Kutleša (HR), Filip Koludrović (HR), Branimir Štivić (HR) i Vice Tomasović (HR), u medijskom rasponu od digitalne animacije i video instalacije, fotografske knjige generirane AI tehnologijom do phygitalne instalacije. Na izložbi će također biti prikazani radovi međunarodnih umjetnika u počast pionirima kompjuterske i elektroničke umjetnosti Stanu Ostoja-Kotkowskom te Herbertu W. Frankeu.
Ovogodišnje izdanje tako osim što se bavi tehnologijom te etičkim i estetskim pitanjima umjetne inteligencije donosi također ekološke i bioetičke teme, pitanje originalnosti i zamjenjivosti umjetničkih disciplina te predstavlja nasljeđe u polju laserske i svjetlosne te digitalne i kodirane umjetnosti.
Osim izložbe u Galeriji Kortil, program uključuje simpozij koji će se održati u četvrtak 17. listopada u prostoru Akvarija na sveučilišnom kampusu te večernju 360° projekciju u Astronomskom centru, a petak 18. listopada rezerviran je za Artists Talk na Akademiji primijenjenih umjetnosti.
Izložba u Galeriji Kortil moći će se besplatno posjetiti od 16. do 25. listopada prema radnom vremenu: radnim danom od 10 do 13 te od 17 do 20 sati, a subotom od 10 do 13 sati.

GSK Kerempuh: PLJUSKA
2024-10-16 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Popusti na grupne posjete (10 i više osoba)
Prodaja na tel. 01/4833 645, 01/4833 646

ArhiBau.hr 2024. Sajam Kulture građenja i održivog razvoja s pratećom stručnom konferencijom
2024-10-17 10:00 - 20:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Zagrebački velesajam, Avenija Dubrovnik 15, 10020 Zagreb, Hrvatska
ArhiBau.hr 2024. sajam Kulture građenja i održivog razvoja s pratećom stručnom konferencijom održati će se u ponovnoj sinergiji nekoliko sajmova od 17. do 20. listopada 2024. godine na Zagrebačkom velesajmu.
